ming030890/wiki-yue-high-quality huggingface dataset:
工業以太網

工業以太網係指喺工業環境嘅自動化控制同程序控制入便應用以太網嘅相關元件同技術。工業以太網會用TCP/IP協定，同IEEE 802.3標準一樣，但係喺應用層會加啲各自特有嘅協定。
以太網喺工業程序嘅應用要有實時嘅特性，好多以太網嘅相關技術可以令到以太網喺工業應用入便啱用。就係因為利用標準嘅以太網，提昇咗工廠入面由唔同供應商設備嘅互連性，以太網嘅市場好大，同佢有關嘅元件嘅成本都好低、容易攞到，所以工業以太網嘅成本亦可以跌，而性能亦都可以跟住以太網技術嘅進步而提昇。
因為工業以太網應用喺工業環境之下，佢對振動、溫度、濕度同電磁干擾嘅適應要求都可能比一般嘅IT產業設備工作條件更加嚴。

優點同缺點
以往PLC會用開放式或者專有嘅通訊協定同從站通訊，呢類嘅通訊協定包括Modbus、Sinec H1、Profibus、CANopen、DeviceNet同埋FOUNDATION Fieldbus。不過越嚟越多嘅用戶開始改用以太網做佢嘅數據鏈路層嘅通訊協定，而應用層繼續用上便講過嘅通訊協定，
同RS-232或RS-485比，工業以太網有以下嘅優點：
提高咗傳輸速率，RS-232嘅速率係9.6 kbit/秒，如果係吉比特以太網，用CAT-5e、CAT-6嘅網路線或者光纖做傳輸介質，傳輸速率可以到1Gbit/秒。
傳輸距離可以長啲。
可以用標準嘅無線接取器、路由器、網路交換器、集線器、網線同光纖。
除咗傳統嘅主站－從站架構（master-slave），亦都可以用點對點技術。
好啲嘅互操控性。
工業以太網缺點：
要將即有嘅系統轉做另一個新嘅通訊協定。
及時控制用像TCP協議嗰陣，好唔方便（有啲應用因為咁用UDP或者其他數據鏈路層嘅協定）
處理TCP/IP封包會比處理串列資料更加複雜。
最細嘅以太網幀嘅大小係64個位元組，但係一般工業通訊嘅資料淨係得1-8個位元組，協定開銷（英文：protocol overhead）會影響資料傳輸嘅速率。

通訊協定
雖然工業以太網令到工業通訊嗰陣有標準嘅硬體介面，但係喺通訊協定上面重有好多唔相容嘅通訊協定，佢嘅資料封晒喺以太網嘅資料幀，因為咁像路由器或者網路交換器唔會因為呢啲唔相容嘅協定而有影響。但係主機同從站要用相同嘅通訊協定先可以通訊。
有啲標準，好似Modbus，已經由佢嘅原始版本衍生出可以喺工業以太網上面行嘅版本。而Profibus亦都發展做同佢相容嘅以太網嘅協定PROFINET。其他嘅協定，好似EtherNet/IP，淨係開發以太網傳輸層嘅部份。工業以太網嘅協定可以裝喺TCP嘅資料幀入面，令到處理上更加標準化，但係喺主機同從機上都要同TCP相容嘅通訊協定棧。
工業區

工業區指嘅係一個好多工業設施（特別係造船、採煤、鋼鐵業、陶瓷業等重工業）嘅地區。喺香港，荃灣就係工業區之一。
平瀨智行

平瀨智行（1977年5月23號—）係日本足球員，司職前鋒，曾經喺2000年爲日本足球代表隊出場2次。
平田真菜

平田真菜 ，係日本嘅一個女藝人同埋配音員。
平田宏美

平田宏美 ，係日本嘅一個女藝人同埋配音員。
平田村

平田村（日文：平田村／ひらたむら Hirata mura */?）係日本福島縣石川郡嘅一個村。
平田彌里

平田彌里 ，係日本嘅一個女演員。

拍過嘅作品一覽
呢個表唔完整，歡迎加料。
平田裕香

平田裕香 ，係日本嘅一個女藝人同埋配音員。
哈巴羅夫斯克邊疆區

哈巴羅夫斯克邊疆區係俄羅斯東南面嘅一個邊疆區，屬遠東聯邦管區，首府伯力。
呢個區南半部（烏第河南面）舊時係中國領土，大清割讓畀沙俄。
哈巴谷書

《哈巴谷書》係《舊約聖經》嘅小先知書。

簡介
作者：哈巴谷
日期：公元前605年
地點：耶路撒冷
先知哈巴谷出來傳講上帝嘅信息，喺公元前七世紀末，正當巴比倫統治時代，佢因為巴比倫人嘅暴行深受刺激。哈巴谷就質問耶和華，耶和華答佢話，佢將喺自己認為適當嘅時候採取行動。
呢卷書其他部分預言犯罪嘅人一定有禍。最後哈巴谷以詩頌讚上帝嘅偉大，表示佢嗰種堅定不移嘅信心。
哈布斯堡

哈布斯堡係歐洲史上其中一個比較有影響力嘅王室，11世紀興起。佢嘅成員曾經喺1438年到1740年一路做神聖羅馬皇帝，亦做過奧地利大公國、德意志王國、西西里王國、那不勒斯王國、西班牙王國、匈牙利王國、克羅地亞王國、波希米亞王國、葡萄牙王國等等嘅統治者。
1780年哈布斯堡最後成員瑪利亞杜麗莎逝世，哈布斯堡嘅一切由瑪利亞杜麗莎同法蘭茲一世建立嘅新分支哈布斯堡-洛林（雖則佢都係被稱為哈布斯堡）繼承，直到1918年完全冇嗮王位為止。依家佢哋家族嘅族長係卡爾·馮·哈布斯堡，係奧匈帝國最後一位國王卡爾一世個孫。
呢篇哈布斯堡係政治類嘅楔位文章，未完成；麻煩你幫手加下料，充實佢。
哈巴河

哈巴河係中國新疆伊犁阿勒泰地區一個縣，人口8萬。
哈巴爾電視台

哈巴爾電視台（哈薩克文："Хабар" Агенттігі, "Xabar" Agenttigi；俄文：Агентство «Хабар»），係哈薩克主要嘅媒體。呢個電視台會播英文、哈薩克話同俄文嘅節目。
哈巴狗

哈巴狗，係一種狗，起源自中國東北，塊面有唔少皺摺。
哈帝斯

哈帝斯係希臘神話入面中掌管死亡嘅天神，宙斯個阿哥。
屯門河畔公園

屯門河畔公園（英文：Tuen Mun Riverside Park）係香港一公園，喺新界屯門屯門河西岸，北界兆康苑，南界蔡意橋一帶。
公園建成無耐就因九廣西鐵興建兆康站同屯門站之間地面路段，要成個重建，2003年完成。
公園
兒童遊樂場
地面健身區
平台園景
平台花園
平台涼亭
屯門新市鎮

屯門新市鎮（英文：Tuen Mun New Town）係香港第一代嘅其中一個新市鎮，喺屯門區入面，由1970年代開始發展，主要發展青山同九逕山之間嘅平地。
屯門政府合署

屯門政府合署係香港一座政府合署，喺新界屯門屯喜路1號，1986年啟用。入面設施包括屯門民政事務處。
屯門泳池站

係香港輕鐵車站之一，代號250，屬於單程車票第1收費區，一共有2個月台，一共有3條輕鐵路綫經呢個站，服務屯門泳池週圍嘅居民。
屯門康樂體育中心射箭暨門球場

屯門康樂體育中心射箭暨門球場，香港公園之一，遊樂場之一，喺屯門龍門路五十四號，英文叫Tuen Mun Recreation and Sports Centre Archery Range cum Gateball Court。行政上歸屯門區。設施有射箭場、門球場、運動攀登設施、歷奇公園。
屯門普高

屯門普高（Tuen Mun Progoal），前名華家堡足球會，係香港嘅一支職業足球隊，曾經係香港甲組足球聯賽嘅參賽球隊之一（借用石硤尾體育會會籍）。
2009-10年度球季，屯門普高因為贊助商撤資，而出現咗財政困難，拖欠球員9月人工。由於喺2009年11月27號下晝5點之前都未幫到球員買勞工保險，畀香港足球總會取消參賽資格，連石硤尾體育會喺香港足球總會嘅會籍都冇埋。
屯門河道

屯門河道（Tuen Mun River Channel），又叫做屯門河（英文：Tuen Mun River），係香港一條人造運河，俗稱大坑渠，以前畀附近工廠排廢水出大海，所以水入面冇生物跡象。屯門河上有5條石屎行人天橋同行車天橋，分別係海皇路、屯羲橋、皇珠路、蔡意橋、青田路。
屯門新市鎮第9區

屯門新市鎮第9區，係屯門新市鎮嘅一個規劃分區，屯門工業區嘅北部，範圍北至石排頭路、東至震寰路及建豐街、南面係杯渡路，而西面係嗚琴路，而大興花園、翠林花園、康德花園亦包含其中。
屯門海戰

屯門海戰係大明同葡萄牙喺1521年（明正德十六年）8月底至9月打嘅一場仗，由時任廣東海道副使汪鋐，率領大明水師喺屯門地區抗擊佛朗機人。呢次係中國首次同歐洲國家武裝商船對抗嘅戰役。最後大明打贏，東莞縣收返嗮葡佔屯門。
屯門東

屯門東（英文：Tuen Mun East，代號L1）係香港屯門區議會下轄嘅其中一個雙議席選區，2023年設立，範圍主要係屯門區東部。
大嘴鳥

大嘴鳥又叫巨嘴鳥，學名鵎鵼科（Ramphastidae），係鳥綱鴷形目嘅其中一個科，下面有5個屬四十幾個物種。
大圈仔

大圈仔係香港話詞語，可指黑社會大陸人同埋中國到香港罪犯，或好多年前對大陸人代名詞。雖然「大圈」即「大陸」，但電影以外通常對象指中國大陸北方人，或者係兩廣之外（特別係廣東幫以外）外省人，而兩廣之內通常會「響朵」。

史
受港產片文化影響，用詞被變成一種有特別意義流行語。有前懲教主任吳廣明表示，1980年代之前香港好少拉到「大圈仔」，電影成日強調「大圈仔」好多係湖南幫，湖北幫，但多數都係廣州仔，而且都會俾誤當成「大圈仔」。而家石壁監獄內人稱「監房拉登」綽號「花柳全」甲級重犯何毓桓就係一個例子；而香港電影《省港旗兵》系列就係經典，將真人真事改編，而有關人士其實係廣東人。
用英治時期香港監房為例，有分黑社會單位，即所屬幫會。好似《監獄風雲》一樣，係有好多黑社會人士坐監，無黑社會背景叫「老襯」。不過太多字頭，唔係個個幫都有得做單位代表，所以發展出幾個大社團，例如：14K、和記，潮洲等，之後又多個「大圈」，但班「大圈仔」都係廣州犯為主，大陸人無香港監房字頭，經過好多枝節。最後，其他派都同意多一個新字頭。
另外，香港黑幫70年代崛起新字頭「十四K大圈」係一位已革職香港警察「PC和」開山，佢係「黑警」本身就係14K成員，七十年代末坐牢認到班大圈仔，大圈係「城」意思，即係「非常團結」。
大國

大國，又叫強國、強權，係國際體系上，權力資源有較大優勢嘅國家。權力資源（或稱為「綜合國力」），包括一個國家對其他國家施加影響所必備嘅物質性權力（軍事能力、經濟實力）；同埋非物質性權力（目前廣泛使用嘅概念——「軟國力」所包含嘅文化、價值觀、制度、生活方式嘅吸引力）。佢意義上近似19世紀至20世紀初嘅「列強」，無疑列強係當時清朝政權對大國嘅稱呼。
失業

失業，廣東珠三角地區嗌落崗，中國大陸其它地方又叫下崗，係指一個想打工嘅人無得打工。勞動人口入面失業嘅人佔嘅比例就係失業率。一般嚟講，失業率同經濟有密切關係：經濟越好，失業率越低；經濟越差，失業率越高。

失業率
失業率嘅計算方法為：失業率（%）=（失業人口÷勞動人口）× 100%
失業率雖然係一個簡單嘅數字，但係失業率同其他經濟指標有密切嘅關係。所以，有學者希望透過研究失業率，得出對宏觀經濟有更加深入認識。
失望群島

失望群島（法文：Îles du Désappointement）係法屬波利尼西亞一組群島，喺土阿莫土群島東北部，入口約莫有五百。
18世紀英國探險家John Byron登陸群島，發現嗰度土著好唔友善，所以叫嗰度做「失望群島」。
失樂

失樂（anhedonia）係指一個人對原本有興趣嘅活動（不嬲玩開嘅喜好或者社交等）失去興趣，可以係抑鬱症嘅症狀。
失樂園

《失樂園》（英文：Paradise Lost）係17世紀英國詩人彌爾頓根據《舊約聖經·創世紀》而創作嘅史詩，喺1667年出版。
失效率

失效率（英文：failure rate，）喺工程學上係指一個系統失靈得有幾密，以「每單位時間有幾多次失靈發生」嚟計。
廣州市老人院

1965年7月，廣州市民政局考慮到喺郊區龍眼洞（今日屬天河區）開嘅教養院太細規模，所以喺郊區近從化嘅上水一帶另搞咗間老人院，重撤銷咗原有嘅東山區（2005年撤銷）、荔灣區、越秀區、海珠區等6間敬老院兼將少數民族養老院併入嚟。初期嗌做上水老人院，時隔16個月改名做廣州市民政局老人院。1970年10月，院區又改名做廣州市民政局第三教養院。1973年10月又將廣州市盲人院併入嚟，改名做廣州市民政局老人院。1978年改革開放後，院區開始轉型成供养康復型、福利普惠型，及開放型嘅機構。1984年9月，院區改名做廣州市老人院。踏入2000年後，院區同時成立咗醫院同埋關愛一系列老人嘅完善服務功能機構。
廣州市腦科醫院

，又嗌廣州市精神病院、廣州市惠愛醫院，係中國廣東廣州地區，專門醫精神病同腦科疾病為主嘅三甲醫院，大清光緒廿四年二月初七（1898年2月28號）創辦，有兩個院區同一個門診部。
佢係中國大陸最早嘅西醫精神病醫院。其中佢嘅芳村院區喺廣州老街坊心目中出嗮名。因為廣州街坊口頭上講嘅「芳村癲狂院」或「從芳村出嚟」、「捉你去芳村」、「傻十」呢啲鬧人短語都係指呢間醫院。

史
間醫院係由美國基督教長老會喺1898年2月28號開始創辦，初期嗌過基爾氏醫院（英文：John Kerr’s Hospital）兼隸屬教會機構。1926年，廣州市政府成立咗間複性醫院，第二年因為基爾氏醫院爆出經費短缺及工人罷工，令醫療業務一度停辦，加上嗰時嘅醫務領事會冇心去搞呢單嘢而畀咗廣州市政府睇實。1927年3月1號開始接手惠愛醫院而將醫院分別改名做廣州市立第一、第二神經病院。1935年6月又收購咗惠愛醫院冚唪唥物業。同年12月26號將第一神經病院撤銷兼合併，變成廣州市立精神病療養院。1938年10月廣州淪陷，政府撤走之前，醫院畀咗廣州天主教會睇實直到日軍投降為止。1949年10月14號解放軍攻入廣州，同年12月俾廣州市軍管會派人接手，改名做廣州市市立精神病院。5年半後改名做廣州市精神病院，三年又一季後又改名做廣州市精神病防治院。
1969年因受破四舊浪潮影響而改名做廣州市第十人民醫院，直到1973年改叫廣州市精神病院。但院方後嚟考慮到個名喺廣州街頭有一定鬧人含義，喺2000年又改名做廣州市腦科醫院。
廣州市育才中學

廣州市育才中學（粵拼：gwong2 zau1 si5 juk6 coi4 zung1 hok6）係中國廣東省廣州市嘅其中一間全日制中學，喺1951年開始創辦。之前嗌過廣東省育才學校（gwong2 dung1 saang2 juk6 coi4 hok6 haau6）、華南師範學院實驗學校（waa4 naam4 si1 faan6 hok6 jyun2 sat6 jim6 hok6 haau6）、廣州市第六十二中學（gwong2 zau1 si5 dai6 luk6 sap6 ji6 zung1 hok6）嘅名。呢間學校係廣州解放之後，中國共產黨喺廣州辦嘅第一間學校。而呢間學校有兩間校區，都喺越秀區入面。呢間學校係成個廣東省規模最大同埋最多優質學位嘅其中一間中學。

介紹
學校佔地面積30000幾平方米，其中學校入面嘅教學樓、科學樓、圖書館、實驗室、運動場、生物園、地理園、校園網等設施都係按嗮廣東省一級嘅學校標準嚟整嘅，課室入面有多媒體嘅教學平臺。依家學校總共有72個教學班。

校服色
呢間學校嘅主要校服顏色係　　呢種。

史
1951年：中國共產黨同廣州市人民政府喺越秀山鎮南路2號（前身係民國時期越秀酒家同埋私立廣州大學附屬中學校舍）成立咗間學校。
1953年：同中共中央華南分局幹部子弟學校合併。學校名改成「廣東省育才學校」，重搬到而家嘅華師附中嗰頭。
1954年：學校搬咗去福今路。
1961年：學校再改名做「華南師範學院實驗學校」。
1968年秋：受到嗰時嘅破四舊思想影響，學校改叫「廣州市第六十二中學」。
1978年：學校嘅小學部同中學部一分為二，小學部變成梅花村小學。
1995年：學校用返以前「廣州市育才中學」嘅名。
2001年：喺二沙島開咗間廣州市育才實驗學校。
2002年：同廣州市第卌八中學合併，叫「廣州市育才中學」。

校區
呢間學校一共有2個校區，都喺越秀區入面。其中：
初中部：水均南街21號
高中部：福今路2號（南門喺中山一路嗰頭）
廣州市胸科醫院

係中國廣東廣州嘅一間主要以胸肺專科疾病做主題嘅預防、醫療、監測、培訓同埋科研喺埋一齊嘅三級專科醫院，又係華南地區最大嘅胸科醫院兼廣州市花園式單位，1953年成立，位置喺越秀區橫枝崗橫枝崗路60～64號。
醫院亦係中山大學同埋南方醫科大學等好多間高等醫學院嘅培訓機構，其中廣州市結核病防治所同埋市級文物——舊金山華僑千人墓都喺呢間醫院入面。
廣州市英東中學

廣州市英東中學係中國廣東廣州嘅民辦初中三年全日制中學，2004年開辦，位置喺南沙區港前大道南180號（蒲州花園西邊隔籬）。
佢亦係霍英東集團屬下嘅一間學校同埋南沙區嘅英文特色學校。
廣州市荔灣中學

，之前嗌過廣州市第43中學，係中國廣東廣州嘅一間全日制中學，1956年8月份開辦，2018年7月13號停辦，位置喺荔灣區泮塘路仁威廟前街20號。

校徽
呢間學校嘅校徽方面，而家嗰版係一個大嘅綠邊白底圓圈，入面重有個細嘅綠邊白底圓圈黐咗喺住大圓圈入面。而大圈同細圈之間嘅位有一堆五個綠色樹葉（而且係對稱嘅），銷毀下面重寫住「荔湾中学」呢四個簡體字，而細圈入面有樖空心嘅綠樹響度。而舊時嘅校徽就係一個綠色圓圈入面有部帆船喺水上面行噉嘅樣，不過舊時嘅校徽喺2007年9月份就唔用喇。

校服色
長袖
衫：　　　相間。身體中間位嘅兩邊（包括兩袖）係上　下　嘅花紋，左右對稱，後邊冇字。
褲：純　。
風褸
相間。身體中間位嘅兩邊（包括兩袖）係上　下　嘅花紋，左右對稱。
短袖
衫：幾乎純　，但袖口有條　邊，有領有紐扣。
褲：純　。

史
呢間學校係1956年8月從廣雅後街小學整間初中班嚟辦嘅中學，嗰時係嗌「廣雅後街小學附屬中學」；到咗1960年8月先至改咗名嗌「荔灣區中學」；不過時隔一年，由於廣州市教育局嚟直接睺實呢間學校，所以就改咗名嗌「廣州市第卌三中學」。喺1970年9月份，呢間學校先至正式開高中課程。而學校評級方面，佢分別喺2003年12月同2006年5月份都攞咗荔灣區一級學校同廣州市一級學校嘅稱號。而2007年6月改名嗌「廣州市荔灣中學」。
2018年6月29號，荔灣區人民政府開辦咗荔灣區教育集團嚟搞中小學合作辦學，率先以省實、廣雅、協和等省市屬示範性高中機場上合作，搞3大教育集團。重喺荔灣區內搞咗由真光、一中、四中、南海同西外嘅教育機構，呢間學校俾西外機構吞併咗，從而成為歷史。
廣州市美華中學

，文革期間嗌過廣州市第59中學，係中國廣東廣州嘅一間初中三年全日制中學，1923年開辦，2022年2月18號同廣州市第1中學合併而停辦，位置喺荔灣區西村西增路33號（舊時西村美華崗一帶）。

校服色
棉褸
相間。領同袖口都係　，正背面係上　下　，分界線成鈍角嘅V字形；袖色上　下　，分界線成斜線，位置喺胳肋到第一關節之間。左右對稱。
長袖
衫：　　相間，領同正反面都係純　，袖口同兩袖都係　但兩袖上頂部分各有兩條中等厚度嘅　／　／　線。
褲：純　。
短袖
衫：　　　相間，左右對稱，有領冇紐扣。領同袖口都係　帶兩條　線；兩袖　，頂部帶兩條中等厚度嘅　線。正反面都係純　。
褲：純　。

史
19世紀尾，美國俄亥俄州公理宗基督徒組織咗個教會團體派教士到中國傳教，其中包括咗伍賴信。直到1919年，雖然個基督教團體準備結束傳教返去美國，但伍氏自願留咗落嚟，開始辦理教育同放棄傳教，同香港公理堂牧師——翁挺生、先施公司總經理——鄭干生，一齊出錢整間「美華學校」嘅平民學校出嚟。初期揀咗喺粵漢鐵路西村車站（今日嘅廣州西站）附近，但嗰時嚿地重係笪山旮旯地方，加上距離市區比較近。由於嗰時交通唔發達，凈得石板路先至去到呢間學校，而且要通過步行40～50分鐘路程先至到。由於嗰時孫文同伍廷芳贊助同支持起呢間學校而出動咗好多人，以公開價格賣咗菜地同山墳。1921年用咗「美華教育會」個名，將一細嚿地段同好多座山坟夾埋大概70畝地，以零星立契形式嚟收購嗮。隨後學校正式動工，直到1923年起好。
學校開辦初期由非中國大陸勢力睇實，直到1929年先至畀咗中國人睇住。抗日戰爭時期，受到廣州淪陷同埋日軍飛機狂轟濫炸嘅影響，學校搬到香港一帶繼續辦學，直到1945年日軍投降後先至返嚟廣州。返到廣州後，由於負責管理呢間學校啲人，好少甚至冇人知由美國教會出錢起嘅，加上重係美國教會睇實呢間學校，佢可以隨時變賣學校改成其它用途。所以決定喺美華學校買嘅地、起校舍都由中國人搞掂，重規定凈可以辦中國教育事業用途。伍賴信咗呢個主張之後以無條件形式畀咗中華基督教廣東公理傳導會嘅校導會睇實，甚至喺1949年10月14號研究同決定，1950年畀咗廣州市人民政府接收學校資產而避免俾美國基督教機構攞美華中學嚟改成其它非教育用途，1951年1月畀埋廣州市文教局（今日嘅廣州市教育局）嚟睇實校政，學校亦改名做粵秀師範學校。
學校改名後，1952～1955年變成廣州師範學校嘅初師部、幼師部、速師部，嗰時協和同真光一齊同辦。1956年改成幼兒師範學校，1962年加開附屬中學班。1968年，由於文革爆發，受到破四舊浪潮影響，學校亦改名做廣州市第五十九中學。1978年改革開放後，學校亦開始加速發展，2003年，荔灣區教育部門調整教育佈局後，學校亦改成初中三年全日制學校。
2005年升級成廣州市一級學校。2006年10月，學校改返之前嗌過嘅廣州市美華中學，同年亦評為廣東省綠色學校。
2022年2月18號，廣州市荔灣區教育局印發《2022年荔灣區中學佈局優化方案》，計劃將廣州市真光中學、廣州市第1中學、廣州市第4中學、廣州市西關外國語學校、廣州市南海中學分別對11間中學搞授權制辦學模式，促進新校、邊遠學校、相對薄弱學校教育教學品質同埋提升整體嘅辦學水準。重嗌廣州市第1中學負責收購呢間學校而正式落實。令辦咗99年嘅美華中學正式成為歷史。
廣州市花地中學

呢間學校之前係119中同120中，初期時一分為二。2004年3月，廣州市教育局為咗整合教育資源而將兩者合併兼改名做花地中學。2010年9月俾荔灣區教育局批准，成為荔灣區第一間精品化小班化嘅教育實驗學校。
大鹽湖

大鹽湖（英文：Great Salt Lake）係西半球最大嘅鹹水湖同世界上第八大嘅內流湖，喺美國猶他州北部，對當地氣候有顯著嘅影響，尤其係促成大湖效應降雪。 個湖嘅平均深度得4.9米（16英尺），導致佢嘅面積可以有頗大嘅波動。大鹽湖有三大支流，每年向個湖注入約110萬噸礦物質，累積令到個湖嘅鹽度非常高。
大鹹水海

大鹹水海，或大鹹海，係一大海，鹹水海。個海係佛敎嘅世界觀一部份。海中心係包住須彌山嘅七金山七香海。海嘅東南西北，有四大部洲，卽東勝神洲、南贍部洲、西牛貨洲同北俱盧洲。須彌山同四大部洲，畀大鹹水海分隔。個海畀鐵圍山圈實。
大麻二酚

大麻二酚（英文：Cannabidiol，簡稱：CBD）係百幾種大麻有效成分中最具醫療價值嘅一種，有放鬆身心、保護神經、改善皮膚發炎、抗氧化、舒緩皮膚敏感泛紅、為皮膚表層建立保護屏障、改善皮膚自我修復力；對恢復皮膚健康、舒緩皮膚問題嘅能力，可以治療濕疹等病。
大麻二酚係大麻主要嘅非精神科成分，有多種藥理作用，包括抗焦慮、抗精神病、止嘔、抗炎特性等。有研究報告指出，大麻二酚喺非轉化細胞中無毒性，唔會誘發食物攝入變化，唔會誘發全身僵硬症，唔會影響生理參數（心率、血壓、體溫），唔會影響胃腸道嘅轉運，唔會改變精神運動或心理功能。
研究報告指出，長期使用高劑量（每日高達1.5克）嘅大麻二酚喺人體內耐受性仍然良好。就算大麻二酚同四氫大麻酚（THC）分子相似，大麻二酚只會喺非常高劑量（四氫大麻酚嘅100倍）下先至同大麻素受體互相有弱作用。另外，喺大麻二酚中亦未察覺到好似四氫大麻酚噉會引起對人體思維同感知嘅改變。唔同藥理學性質令到大麻二酚同四氫大麻酚有完全唔一樣嘅安全度。對二十五項關於生物多樣性公約內安全性同功效研究嘅綜述，並未發現大麻二酚於廣泛劑量範圍中使用多種用藥方式有顯著副作用，包括急性同慢性用藥方案。

管制
大麻二酚已經喺歐洲大部分地區同其他國家獲得安全性同功效批准，因此佢嘅新陳代謝、毒理學、安全度醫學訊息已經夠完善。大部分國家會容忍含指定濃度以下嘅大麻二酚產品喺國內販售，包括毒品管制較嚴格嘅泰國。

香港
喺2022年，香港特別行政區政府宣布會立例禁止喺香港使用、管有或銷售大麻二酚，無論做任何用途即屬違法。香港政府表示，香港現行嘅法例同醫護人員守則禁止任何醫護人員使用大麻二酚作醫療用途，香港衞生署亦唔會為大麻二酚產品發出任何許可證，而香港研究資助局亦禁止任何喺香港使用大麻二酚嘅學術研究，由2023年2月1號起大麻二酚喺香港會列為「危險藥物」並受香港「危險藥物條例」管制，屆時香港將成為全球首個全面禁止使用大麻二酚嘅地區。香港禁毒常務委員會主席李國棟醫生表示，極之微量嘅大麻二酚即使由吸入方式進入人體已經會引發嚴重不良反應，包括幻覺、心跳加速、器官衰竭，李國棟醫生又引述香港大學李嘉誠醫學院嘅研究，大麻二酚造成上癮嘅情況同海洛英等毒品差唔多，因此香港有禁絕大麻二酚嘅必要。而香港藥劑師崔俊明更表示，將大麻二酚產品開封後放置約一至兩個月，就會產生喺香港一直受禁制嘅四氫大麻酚。
大麻籽奶

大麻籽奶（英文：hemp seed milk），又稱為火麻奶（hemp milk）、火麻仁茶，係一種由大麻籽製成嘅植物奶。將大麻種子浸水，研磨，溶解喺水度，形成口感類似牛奶嘅嘢飲。呢種飲料含有富營營養。喺歐洲、美國同中國等地方，係一種合法嘅嘢飲，有各種唔同嘅品牌同口味出售。喺法令限制之下，大麻中含有嘅四氫大麻酚等成份，喺製成合法嘅嘢飲嗰陣，一般都會去除呢啲成分。

製作方法
自製大麻籽奶，需要準備大麻籽、水、攪拌機。將半杯至一杯（68-136克）嘅大麻籽同3-4杯（710-946毫升）嘅水同時放入攪拌機中高速攪拌1分鐘。如果想增加香味，可以加入香草，或者香草抽取物。如果想令到口感更加滑順，有啲人會再另外加入牛奶。亦可以再加入砂糖或甜味劑，令到味道更甜。
大麗花

大麗花（粵拼：daai6 lai6 faa1；學名：Dahlia），植物學嗌大麗花屬，又嗌大麗菊，係菊目菊科下面一屬，多年生草本植物，有42種。
大麥哲倫星雲

大麥哲倫星雲，又叫大麥哲倫星系，係個喺銀河系嘅衛星星系，麥哲倫星雲嘅成員，距離五萬秒差距（～16.3萬光年），直徑4,300秒差距（～1.4萬光年）。係第三近我哋住嘅銀河系。
大麻屬

大麻屬（daai6 maa4 suk6；學名：Cannabis）係大麻科下面嘅一個屬。
呢個屬嘅植物規律係草本植物，籽可以用嚟整中藥，根莖用嚟造大麻繩。

毒品
大麻樹葉當煙仔食，長期食嘅話會影響神經系統。有好多地方認為係吸毒，嚮全球大多數地方都係犯法，亦唔當園藝噉種大麻。因為鮮有食大麻致命，但係喺美國部分州話大麻係合法。
大麻科

大麻科（Cannabaceae） 係薔薇目嘅一個目，有10個屬。
小諧星

《小諧星》係香港男歌手呂爵安喺2021年推出嘅流行歌，亦係佢第二首個人派台歌，由吳林峰作曲，黃偉文填詞。MV搵咗周秀娜做女主角，更揾嚟陸駿光、彭秀慧客串。
小谷祐喜

小谷祐喜（1991年7月27號—）係日本足球員，司職後衞，效力熊本羅亞素。
小谷野顕治

小谷野顕治（1988年6月22號—）係日本足球員，司職中場，效力過鹿島鹿角，新潟天鵝，水戶蜀葵，及鳥取飛翔。
小豆島

小豆島（日文：小豆島）係日本香川縣一個島，喺瀨戶內海東北部，面積約莫153平方公里。
小谷健悟

小谷健悟（1992年8月31號—）係日本足球員，司職中場，效力北九州向日葵。
小谷光毅

小谷光毅（1993年4月25號—）係日本足球員，打中場位置，效力盛岡仙鶴。
小谷圍

小谷圍，古稱小箍圍，喺廣東番禺，家時屬廣州市番禺區新造鎮，原有北亭、南亭、南步、練溪、詩家山、鷺村、貝崗、穗石、郭塱、赤磡、大塱、大湴、新坑夾埋十三鄉。2000年代，政府要起廣州大學城，就滅咗九條村，上訪戶畀政府拉嗮去坐花廳。
2003年初，小谷圍島正係起緊廣州大學城，考古工作隊發現咗五代南漢時期嘅德陵同康陵遺址。康陵係南漢開國皇帝高祖劉龑嘅陵墓，而德陵就係佢阿哥劉隱嘅。
小豆洗

小豆洗（siu2 dau6 sai2，日文：小豆洗い），係種日本傳説中嘅妖怪，會發出好似洗豆一樣嘅聲。
得果定

得果定，喉糖品牌，葛蘭素史克出品，英文寫Dequadin。主要成份為地喹氯銨，有殺菌成份。
得閒炒飯

《得閒炒飯》（英文：All About Love），係2010年上畫嘅港產片，由吳君如、周慧敏、張兆輝、陳偉霆主演，許鞍華執導。套戲用雙性戀做主題。
得意失意詩

得意失意詩（前四句又叫做四喜詩）係一首廣為流傳嘅詩，收錄喺宋人洪邁（中文：洪邁）所著嘅《容齋四筆》道，首詩前半部分列舉咗原作者認為嘅人生四大得意之事。後半句係後人所加，係四大失意之事，形成對比。

全文
久旱逢甘雨，
他鄉見故知。
洞房花燭夜，
金榜提名時。

寡婦攜兒泣，
將軍被敵擒。
失恩宮女面，
下第舉人心。

作者
無人確切知道首詩原作者是哪個，只知道後面四句是後人所加，而前面四句有人話說漢朝無名氏所作，有人話說杜甫作，又有人話係說宋朝汪洙作。

變化
首詩前四句更廣為人知，亦是傳頌過程中出現多個版本，洪邁所錄只是其中一個。第一、二、四句都有不同版本，輯錄如下（不同部分用粗體標出）。
久旱逢甘露，
他鄉遇故知。
洞房花燭夜，
金榜題名時。
得茉忒薾

得茉忒薾係希臘神話入面中嘅女神，管農業，亦係奧林匹斯十二神其中一位，宙斯個家姐。
得土安

得土安係摩洛哥喺地中海沿岸嘅一座城，人口38萬。
得意

得意、可愛係一種吸引力，同後生仔女同埋個樣嘅概念有關。由康拉德·洛倫茲（Konrad Lorenz）建立嘅動物行為學都對得意嘅定義提出咗科學根據。得意嘅特色包括埋嬰兒特徵嘅體態或面孔，大眼、鼻仔同梨窩，而且身體顯得圓碌碌又柔軟。除咗生理方面，嬰兒嘅心理特質都被視為得意嘅象徵，例如鍾意玩、脆弱、無助、好奇心、天真同埋詐嬌等特質。
喺語氣灰諧噉用廣東話嗰時，近義英文「cute」（通常寫成「Q」［粵拼：kiu1］）同「cutie」（偶然寫成「QT」［粵拼：kiu1 ti2］），經常會被撈埋入去。
得農省

得農（越南文：Đắk Nông）係越南一省，省會嘉義，人口大約40萬。
從一品

從一品係中國、朝鮮、越南、琉球等國家嘅古代官位嘅一個品秩，低過正一品，高過正二品。
從八品

從八品係中國、朝鮮、越南、琉球等國家嘅古代官位嘅一個品秩，低過正八品，高過正九品。
得閒飲茶

《得閒飲茶》（英文：I'll Call You）係2006年上映嘅港產片，由「六師弟」林子聰執導，方力申、林雪、林家棟領銜主演。係劉德華主辦嘅亞洲新星導計劃嘅其中一套電影。

劇情簡介
阿Man（方力申 飾）力追蒲妹Karen（梁慧嘉 飾），全職做廿四孝觀音兵。可惜Karen本住自己仍有青春本錢，當阿Man公仔一樣，可以蒲，可以咀，偏偏唔可以好好戀愛。阿Man嘅老死一於齊齊力撐，陪佢踢波、吹水、飲酒，做戀愛顧問，意圖令阿Man可以好心好報。

片名含意
「得閒飲茶」係廣東同香港嘅俗語，但擁有兩個相反嘅詞義，第一個係照字面解釋「搵時間坐低傾傾啦」，另一個解釋係「我哋最好唔好再見面喇」。片名反映咗時下嘅年輕人唔重視溝通，就算有亦只係單方面嘅溝通。
維基辭典有呢個詞嘅解釋：得閒飲茶
從二品

從二品係中國、朝鮮、越南、琉球等國家嘅古代官位嘅一個品秩，低過正二品，高過正三品。
從六品

從六品係中國、朝鮮、越南、琉球等國家嘅古代官位嘅一個品秩，低過正六品，高過正七品。
從七品

從七品係中國、朝鮮、越南、琉球等國家嘅古代官位嘅一個品秩，低過正七品，高過正八品。
從三品

從三品係中國、朝鮮、越南、琉球等國家嘅古代官位嘅一個品秩，低過正三品，高過正四品。
從九品

從九品係中國、朝鮮、越南、琉球等國家嘅古代官位嘅一個品秩，低過正九品，高過未入流。
從五品

從五品係中國、朝鮮、越南、琉球等國家嘅古代官位嘅一個品秩，低過正五品，高過正六品。
帖撒羅尼迦前書

《帖撒羅尼迦前書》（希臘文：Προς Θεσσαλονικείς Α΄）係使徒保羅喺哥林多寫畀公元1世紀帖撒羅尼迦教會嘅一封信。呢封信寫成時間大約公元50年，呢封信可能係保羅書信之中最早列入正典嘅作品，亦係除咗馬太福音之外用希臘文寫成最早嘅聖經書目之一。

簡介
作者：保羅
日期：51年
地點：哥林多
收信人：帖撒羅尼迦教會
帖撒羅尼迦係羅馬政府統治下馬其頓嘅首府。保羅離開腓立比之後，喺嗰處建立教會。不過冇幾耐，當地嘅猶太人因為妒忌保羅喺非猶太人中傳揚信息，成功轉移咗佢哋對猶太教嘅興趣而起來反對保羅。保羅被迫離開帖撒羅尼迦，去庇哩亞。佢到咗哥林多之後，佢同工提摩太返來，向佢報告帖撒羅尼迦教會嘅情況。
保羅寫呢封信嘅目的係鼓勵當地嘅基督教，堅定佢哋嘅信心。佢為所聽到關於佢哋嘅愛心同信心嘅事多謝上帝，佢提起當佢同佢哋喺一齊生活嘅時候，然後答佢哋提出關於基督再來嘅一的問題，例如：一個信耶穌嘅人喺基督再來之前死咗，可唔可以分享基督再來嘅時候所帶來嘅永生？基督幾時再來？保羅趁呢個機會勸佢哋要繼續工作，喺盼望中等候基督嘅再來。
帖木兒帝國

帖木兒帝國係蒙古族貴族帖木兒創立嘅國，1370年取代咗察合台汗國後擴張，到1507年畀烏茲別克部族滅咗。
帛書

黃帝四經。帛書。馬王堆漢墓出土。
帛書，寫喺布帛上嘅書。紙未流行之前，會寫喺白絲絹布之上，輕便過竹簡木牘。今陣見於出土文物，書寫內容，有唔少係失傳版本。若果帛上寫畫，亦可以叫做帛畫。
以出土而言，帛書至少見於春秋時。就文物之言，帛書長存難，容易腐爛。只有墓穴防腐工夫做足，土層密實，氣水隔絕之下，先可以過千年保留。
馬王堆漢帛，長沙子彈庫楚帛，至為出名。
帖子

帖子 係指網絡論壇入邊嘅話題（或叫文章），對應嘅英文字係「post」或者「topic」。
呢篇帖子係關於互聯網嘅楔位文章，重未寫完嘅。麻煩你幫手充實佢。
帚石南屬

帚石南屬（粵拼：zau2 sek6 naam4 suk6，學名：Calluna）係杜鵑花目杜鵑花科嘅一個屬。
帖撒羅尼迦

帖撒羅尼迦（希臘文：Θεσσαλονίκη‎ Thessaloniki；英文、拉丁文：Thessalonica），又譯塞薩洛尼基，係希臘第二大城，市轄範圍人口33萬，都市圈總人口約100萬。
公元一世紀嘅聖經《帖撒羅尼迦前書》、《帖撒羅尼迦後書》係寫畀呢道嘅初期教會。
帖撒羅尼迦後書

帖撒羅尼迦後書（希臘文：Προς Θεσσαλονικείς Β΄）係使徒保羅喺大約公元51年寫畀帖撒羅尼迦教會嘅第二封信，之前保羅寫咗帖撒羅尼迦前書畀呢度嘅人，呢卷書屬於保羅書信之一。寫呢封信同寫前書嘅時間隔咗唔係好耐，有三個重要嘅原因令到保羅要寫另一封信：
當時嘅信徒正受到逼害，需要鼓勵（1章）。
佢哋俾人誤導，認為基督嘅日子已經到咗，實在需要糾正佢哋嘅錯誤（2章）。
又有啲人因為基督再來嘅緣故而遊手好閒，需要糾正返佢哋（3章）。

簡介
作者：保羅
日期：51年
地點：哥林多
收信人：帖撒羅尼迦教會
基督再來嘅問題一直困擾帖撒羅尼迦嘅教會。保羅畀帖撒羅尼迦人第二封信講到佢哋嘅信仰問題，係佢哋認為基督再來嘅日子已經到咗。保羅糾正佢哋嘅錯誤，指出基督再來之前，由於嗰個假基督嘅神秘「不法者」嘅誘惑，世上嘅罪惡將會發展到最高峰。
保羅極力勸勉信徒，無論喺任何困難環境裏面都要堅守信仰，好似保羅同佢嘅同工一樣，靠自己作工來維持生活，並且盡力行善。
帖雅娜

帖雅娜（Tie Yana，1979年5月13號—）原籍中國河南，家下係香港女子乒乓波選手。
帖雅娜7歲開始打波，1990年加入鄭州專業隊，1995年佢參加咗國家二隊集訓，不過入選唔到中華人民共和國國家隊，1997年入咗華東理工大學讀書，2001年奪得2001年夏季世界大學生運動會女單、混雙同團體三面金牌。
帖雅娜擅以右手橫握波板。加入咗香港隊之後，喺國際乒聯大獎賽上嘅戰績一直好厲害，喺釜山亞運會度同張鈺合作，拎埋混雙冠軍。

戰績
2002年：2002年亞洲運動會混雙冠軍，意大利公開賽女雙亞軍，中國公開賽女單四強，南韓公開賽女單冠軍，丹麥公開賽女雙八強，世界盃女單第三；
2003年：亞錦賽女團亞軍、女單、女雙、混雙四強，世界盃女單八強；
2004年：世乒賽女團亞軍，世界盃第三名。
2006年：2006年亞洲運動會女子雙打亞軍
帛琉

帛琉（英文：Palau，粵音：baak6 lau4）係太平洋島國，首都梅萊凱奧克。

史
帛琉響1783年俾葡萄牙人發現，無幾耐就俾西班牙人統治，1899年又俾西班牙賣咗比德國。響第一次世界大戰之後俾日本託管，第二次世界大戰之後又俾美國統治過，最後喺1994年10月1號正式獨立。

政治
帛琉總統係國家最高元首，每四年由人民選舉產生。

政區
帛琉全國分做16個州。除咗最大嘅主島群分做14州之外，其他嘅堡礁再按南北分做兩個州。

地理
帛琉由一個大堡礁同好多嘅島或者堡礁構成。嗰道有好多珊瑚，又有好多由海洋生物嘅屍體沉降累積而成嘅石灰岩。全國有三分之二嘅人口響科羅爾住。

生態
響帛琉有好多熱帶雨林同山，亦都有野生紅樹林同埋熱帶大草原。
帛琉有唔同種類嘅海底生物，比如超過1,500種魚、700種珊瑚同海葵，亦都有海龜、鯊魚、海蛇等等。爬行類動都有好多，重可以見到幾十種雀仔同一尐無毒嘅蛇類。

氣候
帛琉氣候屬於熱帶雨林氣候，全年平均溫度係30℃左右。全年都係雨季，平均濕度82%，但係好少受到熱帶氣旋影響。

宗教
帛琉三分之二嘅居民信奉基督教，當中天主教徒佔大多數，其餘嘅信其他新教派系。除咗基督教之外，當地一種叫做Modekngei嘅地方宗教都好流行。

語言
當地嘅官方語言係英文同帛琉文，其中有三個州官方語言係地方語言。而響安加爾島上面，日文曾經係官方語言，但係家陣全島80人都講英文。
奇蹟補習社

《奇蹟補習社》（粵拼：kei4 zik1 bou2 zaap6 se3，日文：ビリギャル）係日本一套電影，喺2015年製作，由土井裕泰執導，有村架純、伊藤淳史主演。故仔主要圍繞住一位成績好差嘅女學生透過補習而考入名牌大學。
奇蹄目

奇蹄目（奇讀基；學名：Perissodactyla）係哺乳動物綱下邊一個目，通過腳趾數目都係奇數呢個特徵，同偶蹄目區別開來。奇蹄目包括馬科、犀科（Rhinocerotidae）同貘科（Tapiridae）呢三個現存（Extant taxon）科一共係接近17個物種。呢三科嘅動物喺外形上都生得好唔同，係19世紀嗰時嘅動物學家Richard Owen最先提出奇蹄目嘅概念，將佢哋歸為到同一個目入邊。
奇蹟拍檔

《奇蹟拍檔》（粵拼：kei4 zik1 paak3 dong3，韓文：스토브리그）係韓國SBS喺2019年開始播嘅連續劇，主角係南宮珉、朴恩斌。
奇謀妙計五福星

《奇謀妙計五福星》（Winners and Sinners），係1983年港產片，由洪金寶自導自演，成龍、秦祥林、元彪、岑建勳、馮淬帆、吳耀漢、鍾楚紅主演。
奇跡廣場

奇跡廣場（粵音：kei4 zik1 gwong2 coeng4）係喺意大利比薩市中心一片畀圍牆包住嘅、好大笪嘅區域。呢個廣場有好多又靚又有歷史嘅嘢睇，譬如：比薩主教座堂、比薩斜塔、聖若望洗禮堂同埋比薩墓園，亦因為噉，佢喺1987年畀聯合國教科文組織列入世界遺產。
奇華餅家

奇華餅家（Kee Wah Bakery），香港餅家之一‎，1938年開張，主要賣各式唐餅同月餅。
奇蹟的燒肉店

《奇蹟的燒肉店》（日文：フード・ラック!食運、英文：Food Luck）係2020年上畫嘅日本電影，由EXILE嘅成員NAOTO、土屋太鳳、石黑賢、松尾諭、寺脇康文、白龍及涼主演，寺門JIMON執導。
山崎巧

山崎巧 ，係日本嘅一個男配音員。

配音作品一覽
呢個表唔完整，歡迎加料。
山崎亮平

山崎亮平（1989年3月14號—）係日本足球員，司職前鋒，效力新潟天鵝。
山崎侑輝

山崎侑輝（1990年4月21號—）係日本足球員，司職中場，效力過熊本羅亞素，山口雷法，及Tochigi Uva FC。
山崎和佳奈

山崎和佳奈（日文：やまざき わかなYamazaki Wakana，1965年3月21號—）係日本女配音員，神奈川縣橫濱市人，響京都府出道，依家隸屬青二Production。
代表作有名偵探柯南嘅女主角毛利蘭、小魔鏡變變變女主角加賀美厚子同埋GS美神 驅魔大作戰！！嘅瑪莉亞。
山崎圓美

山崎圓美（1990年6月9號—）係日本足球員，踢中場，曾經喺2013年為日本女子足球代表隊出場4次。
山崎光太郎

山崎光太郎（1978年10月19號—）係日本足球員，司職前鋒，效力過名古屋八鯨，清水心跳，及甲府風林。
山崎凌吾

山崎凌吾（1992年9月30號—）係日本足球員，司職前鋒，效力德島漩渦。
山崎哲也

山崎哲也（1978年7月25號—）係日本足球員，司職後衞，效力過山形山神，大分三神，及大阪櫻花。
尹惠玲

尹惠玲，香港建制陣營（親中派）政治人、出版界人士（新雅文化事業有限公司董事總經理）。

選舉經歷
喺2021年9月，佢成為香港特别行政區選舉委員會體育、演藝、文化及出版界委員。
尹昶重

尹昶重（韓文：윤창중，1956年7月17號—）係南韓青瓦台前發言人。
尹昶重做過《文化日報》評論員。2012年12月成為總統職務交接委員會發言人，之後兼做埋青瓦台發言人，做咗136日。2013年5月尹昶重跟總統朴槿惠官式訪問美國華盛頓。嚮訪美期間，尹昶重因為性騷擾韓國駐美大使館女實習生，俾人炒咗，即刻返南韓。返到南韓，尹昶重又唔認性侵指控，強調係文化差異一場誤會。不過個女實習生，喺5月8號已經向華盛頓特區警局報警。
尹成模

尹成模，係大韓民國嘅一個男藝人同埋歌手。
尹捷

尹捷（粵拼：wan5 zit3；1969年1月—）係中國大陸嘅電視主播同新聞主持，廣東廣州人。佢1992年從北京廣播學院（今日嘅中國傳媒大學）畢業之後返到廣州而開始加入媒體界，最先喺廣州電視台做過新聞主播同記者先至出名，佢從1992年8月開始接觸廣州新聞（今日嘅廣視新聞節目）嘅主持同記者職位直到2005年9月先至退位。期間試過攞過廣州市城市形象大使冠軍、廣州市第八屆十大傑出青年、廣州市第十二屆人大代表成員、及2007年廣東十佳主持人、2008年奧運火炬手，2010年亞運志願者申辦陳述人。
尹敏洙

尹敏洙，係大韓民國嘅一個男藝人同埋歌手。
尹斗俊

尹斗俊，係大韓民國嘅一個男藝人同埋歌手。
尹普美

尹普美，係大韓民國嘅一個女藝人同埋歌手。
尹恩惠

尹恩惠，係大韓民國嘅一個女藝人同埋歌手。
怡盛里臨時休憩處

怡盛里臨時休憩處，香港公園之一，遊樂場之一，喺柴灣怡盛里，英文叫Yee Shing Lane Temporary Sitting Out Area。行政上歸東區。設施有單車徑、單車場。
怡翠苑

怡翠苑（Yee Tsui Court）係香港房屋委員會嘅居者有其屋之一，喺香港島柴灣怡盛街嘅填海地上面，總共有三棟，喺1981年起好，係香港最早起好嘅居屋屋苑之一。同一般居屋唔同，怡翠苑所有單位都唔使補地價，而且一律都可以喺公開市場自由轉讓。
怡閣苑

怡閣苑係香港嘅一個居者有其屋屋苑，喺九龍深水埗長沙灣道329－343號，一共有7座樓，1981年入伙。呢個屋苑喺居者有其屋第三期甲、第五期甲開賣，嗰時嘅開賣價介乎港幣$279,900 － $375,900。
怡陀米亞

怡陀米亞（粵拼：ji4 to4 mai5 ngaa3/aa3；烏克蘭文：Жито́мир，烏克蘭文讀音：[ʒɪˈtɔmɪr]）係烏克蘭西北部怡陀米亞省首府，人口約莫27萬。佢係連接華沙、基輔、明斯克、伊斯梅爾等城鎮嘅交通樞紐。
廣州廣播電視大學

，簡稱廣州電大，係中國廣東省廣州市嘅一間大學，喺1961年9月成立，有3個校區。呢間學校係中國內地開得最早嘅省級廣播電視大學之一，亦係一間用廣播、電視、文字、音像教材、電腦課件同網絡等多種媒體而面向廣州地區開遠程開放教育嘅新型高等学校。

三個校區嘅詳細位置
麓湖校區：白雲區麓景西路41號。
中四校區：越秀區中山四路172號。
曉園校區：海珠區曉園路躍進五巷1號。
廣州政變

廣州政變係中華民國一次政變，事發廣州，時為民國十五年，即一九二六年丙寅年。政變由蔣中正發起，以中山艦事件為高潮，反制中國共產黨同中國國民黨左派，時為三月二十號，所以又叫三二〇事件、三月二十日廣州定亂。蔣中正喺政變後聲望日隆，係北伐前噹。是次政變正值省港大罷工中期，清理左派後，罷工漸趨平靜，到十月結束。

背景
中華民國領袖孫文死後，容共嘅汪兆銘，做咗中國國民黨阿頭，堅持聯俄容共政策。一九二五年十一月，中國國民黨部分資深黨，開西山會議，反對容共。蘇聯顧問季山嘉原本同蔣中正合作，後尾蘇聯企圖赤化中國，兩者關係急速惡化。因此，季山嘉竭力拉攏容共嘅汪兆銘，企圖聯手推翻蔣中正嘅中華民國政府。當時廣州政府阿頭係汪兆銘。

政變
一九二六年三月十號，海軍局代局長兼中山艦長，歐陽琳出走香港，汪兆銘任李之龍代行。李氏身兼中國共產黨員同中國國民黨員，亦係蔣中正黃埔軍校學生。
一九二六年三月十八號，黃埔軍校管理科交通股長，兼駐省辦事處主任歐陽鐘，以蔣中正名義傳令，要派兩軍艦出海，到黃埔救援遇勢外國輪船。李之龍派中山、寶璧兩艦出海。軍艦到咗黃埔後，同中國國民黨左派嘅鄧演達請示，而鄧氏回答唔知。三月十九號下晝，蘇俄使團想參觀中山艦，李之龍電話請示蔣中正，調中山艦返廣州。因爲蔣中正根本無傳令，就疑心有問題。
蔣中正聽到傳言，以爲汪兆銘對佢不利，用中山艦綁佢去蘇俄，正思索要逃走定政變。三月廿號，蔣中正打算走去汕頭，半路決定政變，折返廣州，下令全城戒嚴，是為廣州政變。蔣係怕中共同蘇俄顧問季山嘉搞兵變。歐陽格、陳肇英奉蔣中正之命，佔領中山艦，並喺李之龍屋企逮捕李之龍，同時包圍蘇俄顧問同共產黨機關，喺第一軍同黃埔軍校裏便，扣留周恩來等中共黨員，嚴密監視鄧演達。中山艦長換歐陽格。
蔣中正話只係針對個別人，聯俄容共政策無變。「西山會議派」發電報畀蔣中正，話「以迅速手段，勘定叛亂，忠勇明敏，功在黨國。」但蔣中正立刻回電自己只係「唯革命是從」，反對「西山會議派」。不過呢次咁搞，第一次國共合作就有陰影，係一年後，四一二政變嘅伏筆。政變之後，汪兆銘憤而出國，而蔣中正在喺國內聲望日強；而中國共產黨則試圖推翻國民政府，都畀蘇聯代表制止，事後中國共產黨指責陳獨秀見蔣中正退讓。

事後
廣州政府主席委員汪兆銘，畀學生軍受禁喺二沙頭嘅頤養園，得佢老婆陳璧君可以出入。因為汪兆銘潛暱，當時廣州政府羣龍無首，亂到七彩，政務無人負責。留省委員只得五人，即李福林、朱培德、譚延闓、蔣介石同伍朝樞。李福林向來唔出席。朱培德去西江佈防，而譚延闓去北江。淨低蔣伍二人。而政變後滇軍喺廣州西南有異動，而左右派係難分，各軍都備戰對壘。
三月廿七號，蔣介石坐永豐艦，即係中山艦，去汕頭，行踪神祕。蔣走後廣州就更加亂。廣州得伍朝樞、宋子文同陳公博等人。佢哋日日開緊急會議，至閉翳係無錢。政府後無蘇俄接濟，開支難頂。因此就唔停度橋，好似同銀行，中央銀紙十萬元按銀五萬元，抽租捐，發國庫劵逼各界買。重有搞煙酒公賣局同藥酒公賣局，貼印花稅。而煤油專賣就搞唔掂，皆因各火油公司抵制，無油供應。另外又諗過開賭，畀賭商搞番攤。

真相不明
海內外學者，對箇中內幕存疑。
有人認為係，蔣中正平息中國共產黨叛亂，或是汪兆銘同中國共產黨，企圖用中山艦綁架蔣中正去蘇聯。
有人認為係，蔣中正故意畀中山艦調動，又矢口否認，借口打擊中國共產黨。
有人認為係，西山會議派有關係密切嘅孫文主義學會成員歐陽格，即歐陽鐘嘅叔父，等人，故意向李之龍假傳蔣中正指令，離間中國國民黨同中國共產黨。
悌

悌，倫理之一，身為弟，要恭敬兄，即弟恭。悌本來寫弟，後尾先至加心旁別義，以示講心。說文，「悌，善兄弟也。从心弟聲。經典通用弟。」
弟對兄要悌，要恭敬。兄對弟亦要友，係兩面都要做，唔係單一面，所以有兄友弟恭。墨子兼愛有寫，「故君子莫若審兼而務行之，為人君必惠，為人臣必忠，為人父必慈，為人子必孝，為人兄必友，為人弟必悌。」孟子都有寫，「君惠臣忠、父慈子孝、兄友弟恭、夫義婦順、朋友有信。」顏之推寫到有先後，「父不慈則子不孝，兄不友則弟不恭，夫不義則婦不順。」兄都唔友弟，弟亦唔會恭兄。亞哥要愛錫細佬，細佬先會恭敬亞哥。
孝悌係儒家都好重要，喺家做到孝悌。出來做事先會尊敬長輩。咁當然長輩做到慈同友。
悟空單車

悟空單車（粵拼：ng4 hung1 daan1 ce1；簡化字：悟空单车）係中國大陸冇咗嘅創業公司同交通網絡公司（英文：transportation network company），2017年1月7號創辦，2017年6月13號宣佈停辦，總部喺重慶渝北區。業務專門負責用手機做城市短途出行嘅單車APP服務。
呢間單車公司係由雷厚義一手創辦，開辦期間曾經喺重慶開辦過單車業務。但隨後因為投資方案未達到預期效果同成日做蝕本生意，加上個車身同ofo共享單車個樣太似及投放營運嗰95%嘅車都搵唔返。所以2017年6月13號，單車公司正式宣佈停辦單車業務。佢亦成為中國大陸第一間執笠嘅共享單車公司。
悍婦星

悍婦星（Xanthippe），即係小行星156，係太陽系小行星帶嘅一粒小行星，喺1875年11月22號發現。
悖論

悖論（粵拼：bui3 leon6；英文：paradox）係一個邏輯術語，即係話有啲嘢，可以由不證自明或者已知係真嘅命題嗰度推理出，但又似乎違反第啲已知係真嘅嘢。
例：
已知 A 同 B 應該係真；而
如果 A 同 B 係真，噉 C 應該會係真；
但 C 好違反直覺，或者同另外一個已知係真嘅命題 D 似乎有矛盾。

邏輯悖論
邏輯學上嘅悖論通常涉及循環論證。史上有好多出名嘅悖論，例如祖父悖論、全能悖論等等，都引起過學者好多討論。
Info：大話精悖論
大話精悖論（liar paradox）係一個出名嘅悖論。
想像


「
我講緊大話。
」

呢句嘢。
句嘢係真 → 講嘢嗰個人講緊大話 → 佢講嗰句嘢係大話 → 大話定義上係假嘅 → 矛盾
句嘢係假 → 講嘢嗰個人唔係講緊大話 → 佢講嗰句嘢唔係大話 → 大話定義上係假嘅 → 矛盾
悍戰太平洋2：起義時空

《悍戰太平洋2：起義時空》（Pacific Rim: Uprising）係一部2018年嘅美國科幻電影，由Steven S. DeKnight執導（呢套係佢第一部執導嘅電影），套片係2013年《悍戰太平洋》嘅續集，上一集導演吉拿域戴拖路做今集嘅監製。主演係John Boyega、史葛伊士活、Cailee Spaeny、Adria Arjona、菊地凜子。
悌女星

悌女星（Antigone），即係小行星129，係太陽系小行星帶嘅一粒小行星，喺1873年2月5號發現。
悍戰太平洋

《悍戰太平洋》；英文：Pacific Rim）係一部2013年嘅美國科幻怪獸片，由吉拿域戴拖路執導。臺灣喺2013年7月11號、美國喺7月12號、香港喺7月18號、中國大陸喺7月31號分別上映。

劇情
喺地球太平洋地區嘅海底，爆發咗平行宇宙嘅裂縫。恐怖嘅怪獸成隊大軍咁突然衝出海面，用佢哋嘅超巨型身材嚟對人類嘅城市進攻。怪獸嘅強大破壞力，令人類基本上冇辦法還擊，而每一次嘅攻擊，都會有無數嘅人受到威脅同埋死。
經過幾年時間之後，人類終於決定反抗，展開長時間嘅還擊。為咗對抗呢啲超巨型怪獸，人類開始咗代號「機甲獵人」（Jaeger）嘅打仗計畫，即係用一個大型嘅機械人，嚟反擊返怪獸嘅攻擊。呢啲機械人，係由兩位人同時操作，而佢哋腦部嘅神經網絡，亦都會互相連住，嚟幫人類反擊做最大嘅功效。不過，就算係人類最先進嘅機械人，都好多時打唔贏啲怪獸。
喺瀕臨輸嘅邊緣，保衛人類嘅勢力，只係剩返兩位睇落都冇勝算嘅人：一位係曾經畀怪獸打敗咗，所以好灰心嘅前機械人操縱人（查理•漢納扮），而另一位就係從嚟冇打過仗，但係細個嘅時候，曾經見住所有屋企人，畀怪獸殺塞嘅嘅新受訓人（菊地凜子扮）。佢哋一齊操縱老早已經過時嘅大型機械人：美國製造嘅機械人「吉普賽危機」，一齊企起身為人類抵抗怪獸嘅攻擊，避免世界末日發生。

製作團隊
呢套戲嘅幕後創意團隊，包括奧斯卡得獎嘅攝影指導吉拿域戴拖路（《羊男嘅迷宮》）、製作設計安德魯奈斯可蘭尼同卡蘿絲碧兒、剪輯彼得艾蒙森同埋約翰吉爾羅，仲有服裝設計嘅凱特荷利、配樂就係由拉敏賈瓦迪嚟編寫、視效總監係約翰諾爾同詹姆斯普萊斯、動畫總監係豪爾席可。
《環太平洋》由華納兄弟同傳奇影業公司推出，傳奇影業／DDY製作，由吉勒摩戴托羅做導演。呢套電影將會用 2D同3D版本嚟上映，而部分戲院亦都會有IMAX版，由華納兄弟娛樂公司旗下嘅華納兄弟喺全世界發行。

評價
媒體評分平均大約65分，其中《羅傑•艾伯特網站》、《坦帕灣時報》、《紐約時報》同《每日電訊報》畀出滿分；爛番茄新鮮度72%，攞到“良好”嘅口碑。
中國大陸新浪網有咁嘅評價：「頭腦同肌肉都有，巨型嘅機器同埋兇惡嘅怪獸之間嘅搏鬥真係驚心動魄，雖然保證有足夠嘅養眼元素，仍然打造出好似史詩一樣嘅氣魄」，「充斥住唔同種類嘅噪音、碎屑、同破壞嘅動作片，但係延展到去每一個角落嘅興奮同活力，亦都有刻意安排嘅細節嚟鋪墊，令到套戯更加誇張」，「雖然套戲有好多嘅戰鬥場面，但係導演仍然記得放一啲比較溫柔嘅情感場面，令套戲冇噉冰冷同無聊」，「多咗一啲其它機器人大片咁樣嘅大聲，少咗一啲戴拖路模式嘅沉靜，只能夠話係一個遺憾」。
明報嘅石琪畀咗2粒半星（最高5粒），佢話：「呢套戲前半部唔太差，加上有黑人將軍同一對搞笑科學家，唔會好悶，而電腦炮製嘅機甲同怪獸大戰初初睇都幾係威猛。至弊到後半部分，打嚟打去就好鬼老套，得個長字。整體嘅製作好明顯比其他荷李活猛片粗糙得多，個卡士又唔知係乜水，成績只係一般。」。

票房
美國第一個禮拜六日攞到 $3,830萬美金，排第三位。

其它怪獸電影
《哥斯拉》（Godzilla）：(1954)
《海底怪客[1955]》（It Came From Beneath The Sea）：(1955)
《哥斯拉的逆襲》（Godzilla Raids Again）：(1955)
《空中大怪獸拉頓》（Rodan）：(1956)
《摩斯拉》（Mothra）：(1961)
《三大怪獸地球最大決戰》（Ghidorah, The Three-Headed Monster）：(1964)
備註：集結哥斯拉、拉頓、摩斯拉，同堪稱係「系列中最強反派」、「哥吉拉最大嘅對手」—王者基多拉展開對決。呢隻隨著流星殞落、嚟自外星嘅怪物首次現身。王者基多拉外型類似一條龍，有三個頭、兩條尾同一對翼。呢套戲中東寶塑造嘅一班怪獸越嚟越友善，並且有住擬人嘅性格。
《大魔神》（Daimajin）：(1966)
《科學怪人嘅怪獸山達對蓋拉》（The War Of The Gargantuas）：(1966)。
備註：如果冇《科學怪人嘅怪獸山達對蓋拉》，就冇今日嘅布萊德•彼特。小布曾喺第八十四屆奧斯卡頒獎典禮上表示，係呢套戲激勵佢成為一名演員
《怪獸總進擊》（Destroy All Monsters）：(1968)
《哥斯拉對機械哥斯拉》（Godzilla Vs Mecha-Godzilla）：(1974)
悟空傳 電影音樂原聲帶

《悟空傳 電影音樂原聲帶》係電影《悟空傳》嘅原聲音樂。喺2017年7月14號由完美青春發行。

簡介
呢隻碟收錄咗9隻歌。
星加坡元

星加坡元，又叫坡紙（英文：Singapore Dollar，SGD）係星加坡嘅法定貨幣嘅單位，用 S$ 嚟做標記。一星加坡元可以細分做100「分」。

舊名
星幣以前叫「叻幣」，因為喺馬來文入面嘅「實叻」（Selat）就解做海峽。

歷史
1965年8月9號星加坡獨立，12月22號成立共和國，不過佢重係用馬來亞元。法定滙率係 8.5142 馬元兌 1 英鎊，3.06122 馬元兌 1 美元。 1967年6月12號，原本嘅聯合「貨幣基金委員會」停發馬幣，星加坡政府就自己發行星加坡元嚟代替，星加坡元同馬來亞元等值。同一年嘅11月18號，英鎊貶值，19號星加坡宣布新元嘅含金量唔變。1971年12月18號美元貶值之後，新元含金量重係唔變。1972年6月23號，英鎊浮動之後，星加坡元唔再孖住英鎊，改同美元掛鉤。1973年6月20日，星加坡實施浮動嘅實際匯率制。

貨幣
星加坡貨幣分做紙幣同硬幣，近來亦都開始發行塑膠幣。目前喺星加坡流通嘅星加坡貨幣有：
10000、1000、100、50、10、5、2蚊等面額嘅紙幣，另外有1蚊同50、20、10、5分鑄幣。
從「人像系列」開始之後，之後嘅系列會列喺下面：

紀念鈔
2007年六月二十七號，星加坡同汶萊一齊慶祝通貨交替協定簽定四十週年，而呢項協議就係喺1967年6月12號簽署嘅。因為咁樣星加坡同汶萊共同發行面額廿蚊嘅塑膠紀念鈔。相關嘅資料可以睇吓星加坡金融管理局嘅有關文獻，兩國政府各自發行樣式明顯唔同嘅紀念鈔，但係都係以黃色做主要色澤，同樣係（14.9 × 7.2cm）咁大嘅塑膠銀紙。除咗背脊個圖像幾乎一樣之外，佢嘅正面就有好大差異，汶萊方面用爪夷文寫佢嘅國家名號，而星加坡就係用拉丁字母拼寫佢本身嘅國號。星加坡版本似家下喺星加坡流通版「畫像版」，反而汶萊版本嘅紀念鈔就比較似佢哋2004年版嘅50蚊紙同埋100蚊紙。
呢啲鈔票都係限量版本，佢發行都係由兩邊各自檔案，並且一齊楔合版本嘅號碼，並互相對應印咗有「40th Anniversary Currency Interchangeability Agreement」嘅文字。另外，星加坡版本嘅鈔票上重印有兩國國號等等嘅紀念文字。呢啲鈔券剩係出咗一萬二千張，其中有一萬張係由星加坡金融管理局發行，另外嗰兩千張就由汶萊貨幣與金融局發行。上面嘅流通版本自2007年七月十六號起發行。
星加坡國慶日

星加坡國慶日（英文：National Day of Singapore）係星加坡嘅國慶，喺每年8月9號，紀念1965年8月9號星加坡由馬來西亞獨立出嚟。星加坡政府都會喺呢日搞星加坡國慶慶典。
星加坡勇士足球會

（簡化字：星加坡勇士足球俱乐部；英文：Warriors F.C.）；之前叫星加坡武裝部隊足球會（星加坡武装部队俱乐部；Singapore Armed Forces Football Club），係星加坡職業足球聯賽嘅一隻職業波隊，又係成個星加坡聯賽入面嘅其中一隻老牌勁隊，佢之前攞過8次星加坡職業足球聯賽嘅冠軍同時，甚至喺佢嘅職業聯賽歷史入面，到而家為止從未跌出過前四。呢個波隊係由星加坡國防部管理，主場喺星加坡西邊嘅蔡厝港體育場。呢個波隊第一次殺入亞洲冠軍盃小組賽係2009年嘅事，嗰時係成個星加坡嘅聯賽入面，第一隻可以入到亞冠正賽階段嘅星加坡足球會。

亞洲冠軍盃
2009年 - 小組賽
2010年 - 小組賽
喺未出星加坡職業足球聯賽之前（星加坡職業足球聯賽喺1996年先至出現），佢嘅前身團隊就係星加坡國家聯賽最高級別聯賽嘅波隊。曾經攞過1978年、1981年同1986年嘅聯賽冠軍同時，甚至攞過1975年、1984年同1986年嘅星加坡總統盃冠軍。
星加坡國會

星加坡國會（Parliament of Singapore）係星加坡嘅立法機構，由93席民選議員、2席非選區議員同9席官委議員組成。